واتا

واتا یا مانا بەگشتی بابەتی شیاوی لێتێگەیشتنە. لە بوارە جیاجیاکاندا بە شێوەی جیاجیا بە کار دەبردرێ.

لە زمانناسیدا واتا بریتییە لە چەمک یان شتانێک کە وشە یان دەستەوشەیەک ئاماژەیان پێ دەکات. ئەمە بۆ وشە و دەستەوشەیە. بۆ ڕستە، واتا ئەوەیە کە ڕستەکە دەیڵێت و مەبەستیەتی.

لە فەلسەفەدا، واتا یا مانا نزیکایەتیی زۆرە لەگەڵ تێگەیشتە و میسداق و فاکتدا. ھەندێ دەڵێن واتا و تێگەیشتە یەکێکن. ھەندێ واتا و میسداق و واقیعیان لێک جیا نەکردووەتەوە. ھەندێکیش دەڵێن واتا پەیوەندییەکە لە نێوان وشە و واقیعدا. بەکورتی، دەکرێ بوترێ واتا ئەوەیە کە تێگەیشتە (یا چەمک) ئەیگێڕێتەوە و، میسداق ئەیبەستێتەوە و، واقیع عەینییەتی پێ ئەبەخشێ و، وشەش لەبۆی دائەنرێ.

 وشەڕەتناسی 
وشەکانی «واتا» و «واتە» ھەورامین. لە چاوگی «واتەی» کە ھەمان «وتن»ە.

 سەرچاوەکان 

پۆل:فەلسەفەی زمان